משה מישאלוף

משה (מושיקו) מישאלוף (נולד ב-14 בספטמבר 1983) הוא כדורגלן עבר ישראלי ששיחק בעמדות הקשר אחורי והבלם, וכיום משמש כמנכ"ל ארגון שחקניות ושחקני הכדורגל בישראל.

קריירת משחק
מישאלוף החל לשחק במחלקת הנוער של מכבי תל אביב בגיל שש, והיה קפטן קבוצת הנוער בשנים 2000–2002. מישאלוף זכה עם קבוצת הנוער בשתי אליפויות ובגביע אחד, עלה לקבוצה הבוגרת בשנת 2002 וזכה עמה באליפות בעונת 2002/2003.בעונת 2004/2005 העפילה מכבי תל אביב לליגת האלופות אחרי שעברה במוקדמות את הלסינקי ופאוק סלוניקי,  ושובצה ב"בית המוות" של ליגת האלופות, יחד עם אייאקס, באיירן מינכן ויובנטוס, ומישאלוף פתח בכל משחקי הקבוצה בליגת האלופות, הבולטים בהם ניצחון על איאקס ותיקו עם יובנטוס. באותה עונה, כשזכה עם קבוצתו בגביע המדינה. בעונת 2006/2007 החל לשמש כקפטן הקבוצה. בעונת 2008/2009 זכה עם הקבוצה בגביע הטוטו, ובתום העונה עזב את המועדון.

ביוני 2009 חתם באפולון לימסול מליגת העל הקפריסאית, ובינואר 2010 עבר לפאפוס, גם היא מאותה ליגה. במשחקו הראשון בפאפוס כבש שער אחד ובישל שער נוסף.

בקיץ 2010 חתם לעונה אחת בבית"ר ירושלים, ושותף ב-27 משחקים במהלך העונה. בעונה העוקבת חתם בהפועל עכו. במשחקו הראשון בקבוצה כבש שער בניצחון 2–0 על בני יהודה תל אביב. בעונת 2015/2016 הוא מונה לקפטן הקבוצה, והמשיך לשחק במדיה גם לאחר ירידתה לליגה הלאומית. בעונת 2016/2017 העפיל עם הקבוצה בחזרה לליגת העל. במהלך העונה הפך מישאלוף ל"מנודה" על ידי הקבוצה, וסולק מאימוני הקבוצה. בתום העונה עזב את הקבוצה, ולאחר מאבק משפטי של שנתיים בבית דין לעבודה קיבל כ-800 אלף ש"ח בהסכם פשרה.

בעונת 2017/2018 שיחק בהפועל רמת השרון מהליגה הלאומית. בעונת 2018/2019 שיחק בהפועל אום אל-פחם מליגה א', סייע לה להעפיל לליגה הלאומית ופרש ממשחק פעיל, בגיל 35.

קריירה מקצועית
במאי 2019 נבחר מישאלוף לתפקיד מנכ"ל ארגון שחקניות ושחקני הכדורגל בישראל. מתוקף תפקידו, חבר מישאלוף בארגון FIFPro העולמי, ופועל לסייע לשחקני ושחקניות הכדורגל במענק מלגות, מתן ייעוץ משפטי וקיום קורסים שונים להכנה לקראת החיים שאחרי הפרישה.

למישאלוף תואר ראשון בחינוך, חברה וספורט ממכללת ה. בנוסף, סיים קורס דירקטורים חיצוניים (בכיר).

מישאלוף נשוי לאוראל, עורכת דין, ואב לתאומים – בן ובת.

קישורים חיצוניים

הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני אפולון לימסול
קטגוריה:כדורגלני א.א.פ. פאפוס
קטגוריה:כדורגלני בית"ר ירושלים
קטגוריה:כדורגלני הפועל עכו
קטגוריה:כדורגלני הפועל רמת השרון
קטגוריה:כדורגלני הפועל אום אל-פחם
קטגוריה:כדורגלנים ישראלים בקפריסין
קטגוריה:בוגרי הקריה האקדמית אונו
קטגוריה:ישראלים שנולדו ב-1983